汪奎

汪奎（），字文灿，直隸徽州府婺源縣人。明朝政治人物。

生平
汪奎為成化元年（1465年）乙酉科應天鄉試舉人，二年（1466年）联捷丙戌科进士。任浙江秀水知县，十年（1474年）六月擢浙江道御史。以災異言事，二十一年閏四月出爲四川夔州府通判，歷遷敘州府同知，弘治元年（1488年）十月升成都知府，六年十月升陕西右參政，九年二月升廣東按察使，十二年七月官至廣西左布政使。弘治十四年三月以都察院右副都御史巡撫貴州。十五年二月被给事中张文、监察御史葉永秀彈劾非抚驭才，令致仕。正德六年（1511年）二月卒（清）張廷玉等，《明史·卷180》（中華書局點校本）：汪奎，字文燦，婺源人。成化二年進士。為秀水知縣，擢御史。二十一年，星變，偕同官疏陳十事，言：建言貶謫諸臣，效忠於國，宜復其職。妖僧繼曉結中官梁芳，耗竭內藏，乞治芳罪，斬繼曉都市。傳奉官顧賢等皆中官恒從子而冒錦衣，李孜省小吏而授通政，宜盡斥以清仕路。尚書殷謙、李本，侍郎杜銘、尹直，皆素乏清譽，尚書張鵬、張鎣、張瑄，侍郎杜謙、艾福、馬顯、劉俊，大理卿宋欽，巡撫都御史魯能、馬馴，皆老懦無能，侍郎談倫奔競無恥，巡撫趙文博粗鄙妄為，大理卿田景旸素行不謹，宜令致仕。鎮守、守備內官視天順間逾數倍，作威福，淩虐有司。浙江張慶、四川蔡用得逮治四品以下官，尤傷國體，宜悉撤還。內外坐營、監槍內官增置過多，皆私役軍士，辦納月錢，多者至二三百人。武將亦皆私役健丁，行伍惟存老弱。勛戚、內官奏乞鹽利，滿載南行，所至張欽賜黃旗，商旅不行，邊儲虧損，並宜嚴禁。陝西、山西、河南頻年水旱，死徙大半，山、陝之民僅存無幾。宜核被災郡縣，概與蠲除。給事張善吉先坐罪謫官，考績至京，昏夜乞憐，得授茲職，大玷清班，宜罷斥。山、陝、河、洛饑民多流鄖、襄，至骨肉相啖。請大發帑庾振濟，消弭他變。」當是時，帝以災變求言，奎疏入，雖觸帝忌，未加譴。無何，有御史失儀，奎當面糾，退朝乃奏。帝以其怠緩，杖之於廷。居數月，復出為夔州通判，討平雲陽劇賊。孝宗立，量移敘州同知。以薦，擢成都知府。歲饑多盜，振救多復業。三遷廣西左布政使。弘治十四年以右副都御史巡撫貴州。未浹歲，普安賊婦米魯作亂，被劾致仕。正德六年卒。《明武宗毅皇帝实录卷之七十二》：正德六年二月壬辰，致仕巡抚贵州都察院右副都御史汪奎卒。奎字文灿，徽州婺源县人。成化丙戌进士，授秀水县知县，升监察御史，丙午以灾异上疏，言及宫闱，忤旨被挞，谪夔州府通判。弘治初升叙州府同知、成都府知府，历陕西右参政、广东按察使、广西左布政使，辛酉升右副都御史巡抚贵州，有平苗功，未一年言官劾奎老疾，遂致仕，至是卒，祭葬如例。奎性简静，尚气节，不妄取与。居官以笃实从事，耻务奔兢，虽无时誉，其自守有足称者。。有子汪舜民。

参考文献

K
Category:婺源人
Category:明朝秀水縣知縣
Category:明朝浙江道監察御史
Category:明朝廣西左布政使
Category:明朝成都府知府
Category:明朝貴州巡撫
Category:明朝陝西布政使司參政
Category:明朝廣東按察使